COM7 วอลุ่มแน่น-บวกแรง 5% นิวไฮตั้งแต่เข้าตลาดฯ ฟากโบรกฯเชียร์ซื้ออัพเป้าใหม่ 28.75 บ.
COM7 วอลุ่มแน่น-บวกแรง 5% นิวไฮตั้งแต่เข้าตลาดฯ ฟากโบรกฯเชียร์ซื้ออัพเป้าใหม่ 28.75 บ.
COM7 วอลุ่มแน่น-บวกแรง 5% นิวไฮตั้งแต่เข้าตลาดฯ ฟากโบรกฯเชียร์ซื้ออัพเป้าใหม่ 28.75 บ.
31 ก.ค. 2562

ผู้สื่อข่าวรายงานว่า บริษัท คอมเซเว่น จำกัด (มหาชน) หรือ COM7 ณ เวลา 14.44 น. อยู่ที่ระดับ 25.25 บาท บวก 1.25 บาท หรือ 5.21% ด้วยมูลค่าซื้อขาย 258.59 ล้านบาท ราคาหุ้นปรับตัวแรงนับตั้งแต่เข้าตลาดเมื่อวันที่ 10 ส.ค.58

บล.กสิกรไทย ระบุในบทวิเคราะห์ว่า COM7 คงคำแนะนำ “ซื้อ” และปรับเพิ่มราคาเป้าหมายขึ้นเป็น 28.75 บาท จาก 23.5 บาท จากการปรับประมาณการกำไรสุทธิปี 2562-2564 ขึ้น, ปรับราคาปีฐานเป้าหมายขึ้นเป็นกลางปี 2563 และปรับเพิ่มเป้า PER ขึ้นเป็น 25 เท่า จาก 22 เท่าคาดว่า COM7 จะรายงานกำไรสุทธิที่สูงสุดเป็นประวัติการณ์ในไตรมาส 2/2562 ที่ 273 ลบ. เพิ่มขึ้น 26% เทียบช่วงเดียวกันของปีก่อน และ 9% เทียบไตรมาสก่อนหน้าหนุนจากรายได้ที่ขยายตัวขึ้นมากและกำไรจากการดำเนินงานที่สูงขึ้นคาดว่ายอดขายโทรศัพท์มือถือ Huawei ที่ลดลงจะถูกหักล้างจากยอดขายโทรศัพท์มือถือของ Apple และ Samsung ที่มากขึ้น
คาดว่าบริษัทฯ จะสามารถกระจายความเสี่ยงจากการร่วมเป็นพันธมิตรกับ BTS จากระบบ online &amp; logistics ที่ดีขึ้น, ค่าใช้จ่ายในการดำเนินงานที่ลดลงและมีทำเลที่ตั้งในการเปิดสาขาใหม่ที่มากขึ้น คาดว่าปัจจัยที่จะทำให้มีการ re-rate หุ้นจะมาจากมูลค่าหุ้นที่ถูกเนื่องจากซื้อขายด้วย PER ที่ต่ำกว่าของกลุ่มพาณิชย์กอปรกับกำไรสุทธิไตรมาส 2/2562 ที่คาดจะมากกว่าของตลาด